Бес бүлдіршіннің қапыда қаза болуы тұтас халықтың қабырғасын қайыстырды
"Бес бүлдіршіннің қапыда қаза болуы тұтас халықтың қабырғасын қайыстырды" | "https://abai.kz/post/85205"
TITLE: Бес бүлдіршіннің қапыда қаза болуы тұтас халықтың қабырғасын қайыстырды
URL: https://abai.kz/post/85205
META: "Бес бүлдіршіннің қапыда қаза болуы тұтас халықтың қабырғасын қайыстырды" | "https://abai.kz/post/85205"
DATE: 05.02.2019
AUTHOR(s): Мәулен Әшімбаев
TOTAL WORDS: 137
TEXT: Расымен, бес бірдей бүлдіршіннің қапыда қаза болуы тұтас халықтың қабырғасын қайыстырып жіберді. Өкініштен өзегіміз өртенеді. Бірақ амал жоқ. Енді осындай қасіреттің қайталанбауы үшін әрекет етуіміз керек. Бұл жайт қоғамдағы кейбір өзекті мәселелердің кезек күттірмей шешуді қажет ететінін көрсетіп берді. Шын мәнінде, көп балалы отбасыларға жүйелі қолдау көрсету, жұмыс істейтін аналарға лайықты жағдай жасау және балалар құқығын қорғау мәселесінде әлі де болса жетілдіретін тұст ардың бар екені сөзсіз. Сондықтан да халықтың жәрдемақы, баспана мәселесіне қатысты айтып, жазып жатқан сөздері орынды. Осыған орай «Нұр Отан» партиясы бұл бағыттарда нақты ұсыныстар дайындауда. Алдағы уақытта сол бойынша Үкіметпен бірлесіп жұмыс істеп, жағдайдың жақсаруына өзіміздің үлесімізді қосамыз деп сенемін. Сонымен бірге партия жанынан Балалар құқығын қорғау жөніндегі кеңес құру туралы шешім қабылданғанын жеткізгім келеді. Осы бағытта да бүкіл қоғам болып жұмылып, өскелең ұрпақтың жарқын болашағы жолында бірлесіп жұмыс істейік. Мәулен Әшімбаев Abai.kz
